b'\n_START_ARTICLE_\nLapuan Kankurit\n_START_PARAGRAPH_\nLapuan Kankurit Oy on Lapualla toimiva perheyritys, joka kutoo kodintekstiilej\xc3\xa4 pellavasta, villasta ja puuvillasta.\n_START_SECTION_\nHistoria\n_START_PARAGRAPH_\nYhti\xc3\xb6n perustivat vuonna 1973 kolmannen polven kutomoyritt\xc3\xa4j\xc3\xa4 Juha Hjelt ja h\xc3\xa4nen vaimonsa Liisa. Nyky\xc3\xa4\xc3\xa4n pellavakutomoa johtaa heid\xc3\xa4n poikansa Esko Hjelt vaimonsa Jaana Hjeltin kanssa. Yritys on erikoistunut jacquard-kudontaan. Ensimm\xc3\xa4isen polven kutomoyritt\xc3\xa4j\xc3\xa4 oli Juha Hjeltin \xc3\xa4idinis\xc3\xa4 Juho Annala, joka teki vuodesta 1917 l\xc3\xa4htien Lankilankoskella muun muassa huopatossuja.\n_START_SECTION_\nTuotteet\n_START_PARAGRAPH_\nLapuan Kankureiden tuotevalikoimaan kuuluu muun muassa p\xc3\xb6yt\xc3\xa4- ja kaitaliinoja, pyyhkeit\xc3\xa4, saunatekstiilej\xc3\xa4 ja torkkupeittoja. _NEWLINE_Lapuan Kankurit otti vuonna 2010 uudelleen tuotantoon tekstiilitaiteilija Dora Jungin suunnittelemia pellavaliinoja, joita Tampellan pellavatehdas valmisti 1950-70-luvuilla. Yhteisty\xc3\xb6ss\xc3\xa4 mukana Dora Jungin perillisten lis\xc3\xa4ksi on Tampereen Vapriikki-museo._NEWLINE_Lapuan Kankureille my\xc3\xb6nnettiin Taito-Finlandia 2014 palkinto Tampereella 14. marraskuuta 2014.\n_START_SECTION_\nJulkisrahoitetut hankkeet\n_START_PARAGRAPH_\nLapuan Kankureille my\xc3\xb6nnettiin vuonna 2015 236 870 euron EU-rahoitus yrityksen tuotantokapasiteetin lis\xc3\xa4\xc3\xa4miseksi ja tehostamiseksi investoimalla kalustoon sek\xc3\xa4 digitalisoimalla yrityksen toimintaa. Suunnitelman mukaan hanke on toteutettu 31.12.2019 menness\xc3\xa4.'